Apstiprināts:  
2022.gada 26.oktobra

Dabas aizsardzības plānu izvērtēšanas komisijas sēdē

Pielikums Nr. 1

**Kritēriji, pēc kuriem nosaka dabas aizsardzības plānu izstrādes prioritātes**

**1. Dabas aizsardzības plāna vajadzība dabas aizsardzības politikas ieviešanā**

1.1. Plāna darbības laiks/plāna neesamība (**N** – plāna nav, **Ir** – spēkā esošs, **B** – plāns beidzies, **P –** plāns pagarināts, **Izstr.** – plāns ir izstrādē)

1.2. DA plānu statuss:

- DA plāna nav, tam ir beidzies termiņš, bet plāna atjaunošana nepieciešama (piezīmēs pamatojot nepieciešamību) – **3**;

- DA plāna darbības termiņš beidzas līdz 2022.gadam (ieskaitot) – **2**;

- DA plāna termiņš beigsies tuvākajos piecos gados – **1**;

- Ja teritorijas aizsardzību nodrošina vispārējie aizsardzības un izmantošanas noteikumi un apsaimniekošanas plānošana iespējama neizstrādājot dabas aizsardzības plānu vai ir nesen izstrādāts dabas aizsardzības plāns – **N.**

1.3. Dabas aizsardzības pasākumu plānošana:

- nepieciešama dabas aizsardzības plānošanas kontinuitāte un jaunu apsaimniekošanas pasākumu noteikšana – **3**;

- nepieciešams veikt iepriekš izstrādātā dabas aizsardzības plānā noteikto pasākumu izvērtēšanu un jaunu pasākumu ieviešanu – **2**;

- teritorijai ir spēkā esošs plāns – **0**.

**2. Zonējums un individuālie noteikumi**

2.1. Zonējums un individuāli noteikumi:

- lai sabalansētu dabas un sociālekonomiskās intereses, teritorijai nepieciešams zonējums un individuālie aizsardzības un apsaimniekošanas noteikumi – **3**;

- teritorijai nepieciešams zonējums, lai nodrošinātu sezonālu liegumu ievērošanu – **2**;

- teritorijai nav nepieciešams zonējums un vispārējie ĪADT aizsardzības un apsaimniekošanas noteikumi nodrošina nepieciešamo aizsardzības statusu – **1**.

2.2. Nepieciešams precizēt ĪADT esošo robežu:

- jā – **3**,

- nē – **0**.

2.3. Nepieciešams paplašināt ĪADT iekļaujot blakus esošos ML, ekoloģiski līdzvērtīgu platību vai apvienojot vairākas mazākas ĪADT vai pārskatīt tās aizsardzības nozīmi:

- jā – **10,**

- nē – **0.**

**3. Teritorijas nozīme un izmantošana**

3.1. Lielas, nacionālas nozīmes kompleksas teritorijas:

- jā – **3**,

- nē – **0**.

3.2. Unikalitāte un nozīmīgums:

- teritorijas, kurās koncentrētas starptautiskas un valsts mērogā nozīmīgas dabas vērtības (piemēram, ģeomorfoloģiski veidojumi, ainavas, biotopi un sugas ar sarūkošu izplatību, kas sastopami tikai dažās ĪADT vai ir vienīgās atradnes valstī) – **3**;

- citos gadījumos – **0**.

3.3. Tūrisms un rekreācija:

- nacionālas nozīmes tūrisma un rekreācijas resursi ĪADT – **3**;

- reģionālas nozīmes tūrisma un rekreācijas resursi ĪADT – **2**;

- vietējas (lokālas) nozīmes tūrisma un rekreācijas resursi ĪADT – **1**.

**4. Problēmsituāciju risināšana**

4.1. Konfliktsituācijas:

- teritorijas, kur ilglaicīgu teritorijas apsaimniekošanu un biotopu un sugu aizsardzības pasākumu ieviešanu kavē savstarpēji konflikti un bez visu konfliktējošo pušu (privātīpašnieki, NVO, pašvaldības, valsts iestādes) nav panākams kompromiss turpmākai teritorijas apsaimniekošanai – **3**;

- teritorijas, kur mēdz būt periodiskas konfliktsituācijas, saskaņojot dabas aizsardzības un sociālekonomiskās intereses – **2**;

- teritorijas, kur konfliktsituācijas ir neregulāras un būtiski neietekmē dabas aizsardzības pasākumu veikšanu – **1**.

4.2. Interešu dažādība:

- ĪADT liela viedokļu daudzveidība, saduras dažādas ekonomiskās, sociālās un dabas aizsardzības intereses – **3**;

- ĪADT galvenokārt jānodrošina netraucēti dabas procesi – **2**;

- ĪADT ir sabalansētas saimnieciskās un dabas aizsardzības intereses – **0**.

4.3. Problēmas sugu un biotopu aizsardzībā:

- ĪADT, kurās sugu atradnes ir nelabvēlīgā aizsardzības statusā un nepieciešama detalizēta izpēte un rīcības plāns, lai novērstu dabas vērtību tālāku degradāciju vai pat izzušanu – **3**;

- ĪADT, kurās sugu atradnes ir labā vai apmierinošā stāvoklī ar tendenci pasliktināties un ilgtermiņā nepieciešams plānot apsaimniekošanas pasākumus – **2**;

- ĪADT, kurās jāturpina un/vai jāpārvērtē esošā apsaimniekošana, lai nodrošinātu sugu un biotopu ilgtermiņa labvēlīgu aizsardzības statusu – **1**.

4.4. Teritorijā veicami biotopu apsaimniekošanas, atjaunošanas vai izpētes pasākumi saskaņā ar Priority Action Framework (PAF) un LIFE Projekta Nat-Programme izvērtējumu - noteiktajām prioritātēm:

- Atbilstoši LIFE Projekta Nat-Programme izvērtējumam un PAF rīcības plānam, teritorijā veicami biotopu apsaimniekošanas un atjaunošanas pasākumi – **3**;

- Atbilstoši LIFE Projekta Nat-Programme izvērtējumam un PAF rīcības plānam, teritorijā nav veicami biotopu apsaimniekošanas un atjaunošanas pasākumi – **0**;

- Nav vērtēts – **NV**.

4.5. Antropogēnā slodze:

- paaugstināta antropogēnā slodze (tūrisms, būvniecība, mežizstrāde, kūdras, grants u.c. izrakteņu ieguve, utt.) apdraud dabas vērtību saglabāšanu teritorijā – **3**;

- antropogēnā slodze sezonāli apdraud dabas vērtību saglabāšanu – **2**;

- antropogēnā slodzei paaugstinoties, dabas vērtības tiks apdraudētas – **1**.

**5. Pārvaldība un finanses**

5.1. Sabiedrības, zemes īpašnieku plašākas iesaistes nepieciešamība:

- nepieciešams plašāk iesaistīt sabiedrību un zemes īpašniekus dabas vērtību saglabāšanā – **3**;

- nav nepieciešams plašāk iesaistīt sabiedrību un zemes īpašniekus dabas vērtību saglabāšanā, zemju īpašnieki veic nepieciešamās apsaimniekošanas darbības – **0**.

5.2. Finansējuma piesaistes nepieciešamība:

- DA plāns ir svarīgs finansējuma piesaistei, zemes īpašnieku ieinteresētībai un sabiedrības iesaistei teritorijas apsaimniekošanā vai biotopu atjaunošanā – **3**;

- DA aizsardzības plāns veicinās finansējuma piesaisti un zemes īpašnieku ieinteresētību teritorijas apsaimniekošanā – **2**;

- DA plāns neveicinās finansējuma piesaisti teritorijas uzraudzībā un apsaimniekošanā – **0**.

5.3. Finansējuma nepieciešamība biotopu un sugu dzīvotņu atjaunošanai:

- nepieciešami vienreizēji, lieli ieguldījumi (piemēram, dambji, grāvji, ceļi), lai ĪADT atjaunotu biotopus/sugas labvēlīgā aizsardzības stāvoklī – **3**;

- nepieciešami vienreizēji, vidēju izmaksu pasākumi (piemēram, krūmu izciršana, augsnes virskārtas noņemšana, dambju likvidēšana), lai atjaunotu biotopus/sugas labvēlīgā aizsardzības stāvoklī – **2**;

- nepieciešami regulāri apsaimniekošanas pasākumi (piemēram, pļaušana) – **1**.

6. ZM interese:

- DA plāns nozīmīgs un nepieciešams saimnieciskās darbības (mežsaimniecība, lauksaimniecība, infrastruktūra t.sk. meliorācijas sistēmas) nodrošināšanai un attīstībai – **3**;

- DA plāns nozīmīgs atsevišķu īpašnieku saimnieciskās darbības nodrošināšanai un attīstībai – **2**;

- DA plānam nav sasaiste ar saimnieciskās darbības nodrošināšanu un attīstību – **0**.

7. Pašvaldību interese DA plāna izstrādē un īstenošanā :

-proporcionāli pašvaldību skaitam, kas atbalsta ĪADT DA plāna izstrādi un īstenošanu– jā – **10;**

–nē – **0.**

Lietotie saīsinājumi:

DA – dabas aizsardzības

ĪADT – īpaši aizsargājamā dabas teritorija

ML – mikroliegums

ZM – Zemkopības ministrija

NVO – nevalstiskas organizācijas